Enstalasyon Fabrikasyon yo:

Estrateji Kle pou Anpeche Enfeksyon COVID-19 nan mitan Anplwaye yo

CS 316954-F 06/29/2020

Vèsyon aksesib: https://www.cdc.gov/coronavirus/2019-ncov/community/guidance-manufacturing-workers-employers.html

cdc.gov/coronavirus

Patwon yo dwe evalye espas travay yo pou faktè ki ta ka ogmante risk pou pwopagasyon COVID-19. Itilize yon melanj 

rekòmandasyon sou prevansyon ki annapre la yo pou elabore yon plan pou sante ak sekirite. Kominike souvan avèk otorite sante 

piblik yo onivo Eta ak/oswa onivo lokal ansanm ak pwofesyonèl sekirite ak sante nan travay yo pou jwenn enfòmasyon aplikab ak 

ajou konsènan COVID-19.

• Edike epi fòme anplwaye yo sou 

COVID-19 ak fason pou pwoteje tèt 

yo ak pwoteje lòt moun lakay yo ak 

nan travay la. Pale sou sijè tankou rete 

lakay ou lè ou malad, distans sosyal, 

fason pou mete pwoteksyon figi an twal 

yo, ak bon ijyèn men. Bay dokiman nan 

yon fòma ki fasil pou konprann ak nan 

lang ki apwopriye yo. CDC gen afich

disponib pou telechaje.

• Evalye anplwaye yo pou sentòm COVID-19 yo 

ka gen anvan yo antre nan espas travay la.

Konsilte otorite sante yo onivo Eta ak lokal, ansanm 

pwofesyonèl medsin travay yo konsènan pwosedi 

depistaj yo. Voye anplwaye ki gen sentòm yo lakay yo 

touswit, ankouraje yo pou yo izole tèt yo lakay yo, epi 

bay enfòmasyon konsènan kilè yo kapab retounen 

nan travay.

• Ankouraje anplwaye ki malad yo rete 

lakay yo (sa gen ladan anplwaye 

ki gen tès pozitif men ki pa gen 

sentòm). Devlope règleman ki 

ankouraje anplwaye ki malad yo rete 

lakay yo san krent pou pinisyon ni 

pèt prim yo, epi asire ke anplwaye yo 

okouran règleman sa yo. Kolabore avèk 

pwofesyonèl medsin travay yo pou devlope 

règleman pou travayè ki ka gen plis risk

anrapò ak COVID-19.

• Ankouraje anplwaye yo pratike distans sosyal 

(rete omwen 6 pye lwen lòt moun). Espase tan 

brek yo ak peryòd travay yo. Mete rapèl kote anplwaye 

yo ta ka rasanble, tankou zòn travay, zòn brek, vestyè 

kazye, koulwa oswa koridò yo, ak zòn antre ak sòti yo. 

Ankouraje anplwaye yo pou yo evite woulib machin ale 

retou nan travay, si sa posib.

• Kenbe anplwaye yo omwen 6 pye distans 

youn ak lòt otank posib. Itilize baryè fizik, 

diminye kantite anplwaye, oswa modifye 

pòs travay yo, pwosedi travay yo, oswa 

èdtan ak peryòd travay yo pou ogmante 

distans ant anplwaye yo. Ajoute estasyon 

pou ponnche antre/sòti, espase chèz yo 

nan chanm pou pran brek yo, epi ajoute 

tant deyò pou brek yo.

• Bay pwoteksyon figi an twal 

ak ekran pou figi. Asire yo mete 

pwoteksyon figi yo kòrèkteman 

(byen ajiste sou nen ak bouch). Bay 

pwoteksyon ki ka lave ki gen plizyè 

kouch twal. Ranplase yo lè yo mouye, 

sal, oswa kontamine. Netwaye ekran 

pou figi yo apre chak peryòd travay si 

yo itilize yo. Asire kouvèti pou figi yo 

depase manton epi yo vlope toutotou 

bò figi yo.

• Ogmante chak kilè netwayaj ak 

dezenfeksyon fèt nan espas pataje 

yo. Netwaye ak dezenfekte zouti oswa 

lòt ekipman yo omwen menm kantite 

fwa anplwaye yo chanje pòs travay. 

Dezenfekte sifas moun manyen souvan 

yo nan espas travay yo ak nan chanm pou 

pran brek yo nan fen chak peryòd travay. 

Netwaye ak dezenfekte otobis oswa 

kamyonèt lanavèt yo si yo itilize yo.

• Bay ekipman pwoteksyon pèsonèl (Personal 

Protective Equipment, PPE) ki nesesè pou 

devwa travay yo. Pa ranplase avèk pwoteksyon 

figi PPE ki rekòmande oswa ki obligatwa yo tankou 

respiratè oswa mask medikal yo. Asire yo itilize PPE 

yo kòrèkteman. Fòme anplwaye yo sou fason pou 

mete ak wete PPE yo san yo pa kontamine tèt yo. 

• Ankouraje bon ijyèn men. Bay aksè 

nan dlo k ap koule, savon, sèvyèt 

an papye, ak poubèl (poubèl ou pa 

oblije manyen si gen disponib). 

Fè anplwaye yo lave men yo pandan 

omwen 20 segonn. Ogmante kantite 

estasyon dezenfektan pou men yo (san 

manyen si sa posib). Bay dezenfektan 

pou men abaz alkòl ki gen omwen 60% 

alkòl ladan. 

6 pye

(2 mèt)

• Kreye yon plan pou fonksyone anka ijans.

Prepare pou ogmantasyon absans. 

Planifye fason pou kontinye fonksyon 

esansyèl biznis ou avèk yon diminisyon 

mendèv. Fòme travayè yo nan plizyè 

domèn pou akonpli devwa enpòtan 

anpil yo.